**MINISTERUL FINANȚELOR**

**AGENȚIA NAȚIONALĂ DE ADMINISTRARE FISCALĂ**

**ORDIN NR.**

**pentru modificarea și completarea Ordinului președintelui Agenției Naționale de Administrare Fiscală nr. 3789/2024 pentru aprobarea Procedurii privind organizarea și înscrierea în Registrul RO e-Factura obligatoriu, precum și a modelului, conținutului și instrucțiunilor de completare ale formularului (082) ”Cerere privind înregistrarea în Registrul RO e-Factura obligatoriu”**

În temeiul prevederilor art. 11 alin. (3) din Hotărârea Guvernului nr.520/2013 privind organizarea și funcționarea Agenției Naționale de Administrare Fiscală, cu modificările și completările ulterioare, ale art. 108 din Ordonanța de urgență a Guvernului nr.120/2021 privind administrarea, funcționarea și implementarea sistemului național privind factura electronică RO e-Factura și factura electronică în România, precum și pentru completarea Ordonanței Guvernului nr.78/2000 privind omologarea, eliberarea cărții de identitate a vehiculului și certificarea autenticității vehiculelor rutiere în vederea introducerii pe piață, punerii la dispoziție pe piață, înmatriculării sau înregistrării în România, precum și supravegherea pieței pentru acestea, cu modificările și completările ulterioare și ale art. XI alin. (3) din Ordonanța de urgență a Guvernului nr. 89/2025 pentru modificarea şi completarea Legii nr. 227/2015 privind Codul fiscal, reglementarea unor măsuri fiscal-bugetare, precum şi pentru modificarea şi completarea unor acte normative,

Având în vedere dispozițiile art.106 alin.(4) și (5), art.107 alin.(4) și art. 1010 din Ordonanța de urgență a Guvernului nr.120/2021 privind administrarea, funcționarea și implementarea sistemului național privind factura electronică RO e-Factura și factura electronică în România, precum și pentru completarea Ordonanței Guvernului nr.78/2000 privind omologarea, eliberarea cărții de identitate a vehiculului și certificarea autenticității vehiculelor rutiere în vederea introducerii pe piață, punerii la dispoziție pe piață, înmatriculării sau înregistrării în România, precum și supravegherea pieței pentru acestea, cu modificările și completările ulterioare, ale art.XI alin. (1) și (2) din Ordonanța de urgență a Guvernului nr.89/2025 pentru modificarea şi completarea Legii nr. 227/2015 privind Codul fiscal, reglementarea unor măsuri fiscal bugetare, precum și pentru modificarea și completarea unor acte normative, precum și avizul conform al Ministerului Finanţelor comunicat prin adresa nr. .............. din ..........,

**președintele Agenției Naționale de Administrare Fiscală** emite următorul

**ORDIN**

**Art.I** - Ordinul președintelui Agenției Naționale de Administrare Fiscală nr. 3789/2024 pentru aprobarea Procedurii privind organizarea și înscrierea în Registrul RO e-Factura obligatoriu, precum și a modelului, conținutului și instrucțiunilor de completare ale formularului (082) ”Cerere privind înregistrarea în Registrul RO e-Factura obligatoriu”, publicat în Monitorul Oficial al României, Partea I, nr.734 din 26 iulie 2024, se modifică și se completează după cum urmează:

1. Anexa nr.1 se modifică și se completează, după cum urmează:
2. După punctul 1, se introduce un nou punct, punctul 1**1** cu următorul cuprins:

”1**1**. Furnizorii/prestatorii care se identifică fiscal prin cod numeric personal și care au obligația să respecte prevederile art.5, art.9**1**, art.10 alin.(1) și art.10**1** alin.(2) din Ordonanţa de urgenţă a Guvernului nr. 120/2021, cu modificările și completările ulterioare au obligația să solicite înscrierea în Registrul RO e-Factura obligatoriu”

b) Punctul 3 se modifică și va avea următorul cuprins:

”3. Prezenta procedură se aplică de organele fiscale centrale subordonate Agenţiei Naţionale de Administrare Fiscală, în a căror evidenţă sunt înregistrate ca plătitori de impozite şi taxe entităţile şi persoanele prevăzute la pct.1 și pct.1**1”**.

c) La punctul 7 litera a) se modifică și va avea următorul cuprins:

” a) codul de identificare fiscală al entităţii prevăzute la pct. 1 lit. a) care desfăşoară activităţi economice şi al persoanelor prevăzute la pct.1 lit. b) și pct.1**1”** ;

d) La punctul 7 litera c) se modifică și va avea următorul cuprins:

”c) categoria din care face parte, respectiv: "asociaţii, fundaţii, alte asociaţii fără scop lucrativ/patrimonial, partide politice, culte", "agricultori persoane fizice care aplică Regimul special pentru agricultori", ”furnizorii/prestatorii care se identifică fiscal prin cod numeric personal și care au obligația să respecte prevederile art.5, art.9**1**, art.10 alin.(1) și art.10**1** alin.(2) din Ordonanţa de urgenţă a Guvernului nr. 120/2021, cu modificările și completările ulterioare”.

e) Punctul 8 se modifică și va avea următorul cuprins:

”8. Registrul obligatoriu se actualizează permanent, pe baza cererilor de înregistrare în Registrul RO e-Factura obligatoriu (formular 082) depuse de entităţile prevăzute la pct. 1 lit. a), de persoanele prevăzute la pct.1 lit. b) și de persoanele prevăzute la pct.1**1** şi a informaţiilor deţinute de organele fiscale cu privire la radierea contribuabililor din Registrul contribuabililor/plătitorilor.”

f) După punctul 11 se introduce un nou punct, punctul 111, cu următorul cuprins:

”111 Persoanele prevăzute la pct.11 au obligația să solicite înscrierea în Registrul RO e-Factura obligatoriu înainte de a începe desfășurarea activităților economice și sunt înscrise în acest registru în termen de 3 zile lucrătoare de la solicitare.”

g) Punctul 12 se modifică și va avea următorul cuprins:

”12. Entităţile prevăzute la pct. 1 lit. a) şi persoanele prevăzute la pct. 1 lit. b) și pct.1**1** sunt radiate din Registrul RO e-Factura obligatoriu, de la data radierii din Registrul contribuabililor/ plătitorilor, potrivit legii.”

h) Punctul 13 se modifică și va avea următorul cuprins:

“13. Registrul RO e-Factura obligatoriu permite următoarele:

a) consultarea informaţiilor pentru fiecare entitate și persoană dintre cele prevăzute la punctele 1 și 11, în parte, identificată prin codul de identificare fiscală;

b) furnizarea, prin servicii web, a informațiilor din Registrul RO e-Factura obligatoriu. Interogarea registrelor se face pe baza unei liste care conține codul de identificare fiscală al entității sau persoanei prevăzute la punctul 1 și la punctul 11 și/sau denumirea/numele, prenumele. Răspunsul serviciului web furnizează informații privind denumirea/numele, prenumele și adresa la care își are domiciliul fiscal fiecare entitate sau persoană prevăzută la pct.1 și la punctul 11, care figurează în registru, starea (figurează/nu figurează) la data solicitată de către persoanele interesate, denumirea registrului în care figurează înscrisă (Registrul obligatoriu), categoria din care face parte entitatea sau persoana înregistrată, precum și intervalul de înregistrare corespunzător datei solicitate. Termenii și condițiile de utilizare a serviciului web de furnizare a informațiilor, în condițiile prezentului ordin, se publică pe pagina de internet a Agenției Naționale de Administrare Fiscală.”

1. Punctul 14 se modifică și va avea următorul cuprins:

“14. Mesajele care se afişează la consultarea informaţiilor din Registrul RO e-Factura obligatoriu pentru fiecare entitate și persoană dintre cele prevăzute la punctul 1 și la punctul 11, în parte cuprind informaţii privind starea actuală, din ziua solicitării, a entității/persoanei despre care se solicită informaţiile, respectiv calitatea de entitate/persoană înregistrată în Registrul RO e-Factura obligatoriu sau de entitate/persoană neînregistrată în Registrul RO e-Factura obligatoriu.”

j) Punctul 15 se modifică și va avea următorul cuprins:

“15. Pentru furnizarea informaţiilor din acest registru, la solicitarea oricărei persoane interesate, pe pagina de internet www.anaf.ro/Informaţii publice/Informaţii privind agenţii economici se publică un mesaj de informare, de tipul:

„Entitatea (denumire)/ Persoana (nume, prenume), cu domiciliul fiscal ............, identificată prin codul de identificare fiscală................, figurează la data de .............. (data solicitării) ca entitate/persoană înregistrată în Registrul RO e-Factura obligatoriu. Entitatea/persoana, care face parte din categoria............. a fost înregistrată în Registrul RO e-Factura obligatoriu la data de...............”.”

k) Punctul 16 se modifică și va avea următorul cuprins:

“16. Pentru furnizarea informaţiilor privind entitățile/ persoanele care nu figurează în registrul obligatoriu, se publică un mesaj de informare, de tipul:

„Entitatea (denumire)/ Persoana (nume, prenume), cu domiciliul fiscal ............, identificat prin codul de identificare fiscală................, nu figurează la data de .............. (data solicitării) ca operator înregistrat în Registrul RO e-Factura obligatoriu.””

**2.** Anexa nr. 2 se modifică și se înlocuiește cu Anexa nr. 1 la prezentul ordin.

**3.** Anexa nr. 3 se modifică și se înlocuiește cu Anexa nr. 2 la prezentul ordin.

**4.** Anexa nr. 4 se modifică și se înlocuiește cu Anexa nr. 3 la prezentul ordin.

**Art. II** - Anexele nr. 1, 2 și 3 fac parte integrantă din prezentul ordin.

**Art. III-** Direcţia generală proceduri pentru administrarea veniturilor, Direcţia generală de administrare a marilor contribuabili, precum şi direcţiile generale regionale ale finanţelor publice şi unităţile fiscale subordonate acestora vor lua măsuri pentru ducerea la îndeplinire a prevederilor prezentului ordin.

**Art. IV -** Prezentul ordin se publică în Monitorul Oficial al României, Partea I.

Emis la București, în data de

**PREȘEDINTE,**

**ADRIAN NICUȘOR NICA**